《赠阎希曾参政山东诗》
明代·宋濂

山东钜藩，统府惟六。民物阜蕃，土地饶沃。宸衷轸之，百司棋布。

谁挈其纲，政乃无斁。乃诏近臣，尔钝尔往。宣朕至怀，参佐其长。

臣钝曰吁，臣恐弗胜。方岳重镇，厥任匪轻。帝曰俞哉，尔毋固辞。

精白一心，力行无疑。钝拜稽首，即日启行。君臣一心，共底隆平。

我知阎子，有学有文。五色灿然，出类超群。子之往矣，期建功勋。

贮见政绩，迈于古人。古人有云，尽瘁国事。子尚勉旃，服之毋忒。

作者简介：宋濂（1310—1381）字景濂，号潜溪，别号玄真子、玄真道士、玄真遁叟。汉族，浦江（今浙江浦江县）人，元末明初文学家，曾被明太祖朱元璋誉为“开国文臣之首”，学者称太史公。宋濂与高启、刘基并称为“明初诗文三大家”。他因长孙宋慎牵连胡惟庸党案而被流放茂州，途中病死于夔州。他的代表作品有《送东阳马生序》、《朱元璋奉天讨元北伐檄文》等。